
PROGRAM 
MIMORIADNEHO SNEMU APÚMS SR 2015
/návrh/
1. Otvorenie rokovania snemu a privítanie hostí – Ing. Peter Ágh – prezident
2. Príhovor hostí snemu
3. Schválenie programu, rokovacieho a volebného poriadku, voľba pracovného predsedníctva, voľba pracovných komisií – Ing. Miroslav Vereš – výkonný predseda

4. Správa predsedu mandátovej a volebnej komisie

5. Voľba členov kontrolnej komisie APÚMS SR  - predseda mandátovej a volebnej komisie

6. Prerokovanie a schválenie uznesenia Snemu APÚMS SR – predseda návrhovej komisie

7. Ukončenie snemu

PODBANSKÉ, 6.10.2015
Rokovací a volebný poriadok

pre rokovanie Snemu Asociácie prednostov úradov miestnej samosprávy v SR /ďalej len „Asociácia“/ konaného dňa  6.10.2015 v Grand hoteli Permon /Podbanské/

________________________________________________________________ 

Hlava prvá

Rokovací poriadok

Čl. I.

Otvorenie Snemu

Rokovanie Snemu otvára prezident alebo výkonný predseda Asociácie.

Čl. II.

Pracovné predsedníctvo 

1) Pracovné predsedníctvo Snemu má 5 členov. Tvoria ho spravidla prezident, viceprezident, výkonný predseda, hospodárka a predsedníčka kontrólnej komsie. Návrh na voľbu pracovného predsedníctva Snemu predkladá výkonný predseda Asociácie a po uplatnení pozmeňujúcich návrhov členov Asociácie  dáva o ňom hlasovať. Jednotliví členovia predsedníctva Snemu môžu byť zároveň členmi komisií Snemu.

2) Pracovné predsedníctvo Snemu:

a) riadi rokovanie Snemu a diskusiu,

b) riadi hlasovanie a usmerňuje činnosť komisií Snemu,

c) prijíma návrhy a pripomienky účastníkov a zaujíma k nim stanovisko.

3) Deľba úloh medzi členmi predsedníctva Snemu sa uskutočňuje na základe  ich vzájomnej dohody.
Čl. III.

Komisie

1) Na návrh Rady Asociácie a po uplatnení pozmeňujúcich návrhov volia riadni členovia  Asociácie nasledovné komisie:

a) mandátovú  a volebnú komisiu 

b) návrhovú komisiu

2) Mandátová a volebná komisia overuje počet prítomných s hlasovacím právom a podáva Snemu správu o schopnosti prijať platné uznesenie. Pri voľbách zabezpečuje volebný akt, sčítanie hlasov a podáva o výsledku hlasovania informáciu.

Komisia má 3 členov.

3) Návrhová komisia  pripravuje a predkladá návrh uznesenia Snemu a programových dokumentov, pričom vychádza z návrhov Rady Asociácie, prezidenta, predsedníctva Snemu a členov Asociácie.

Komisia má 3 členov.

Čl. IV.

Rokovanie Snemu

1) Snem rokuje podľa programu schváleného členmi Asociácie. Návrh programu rokovania Snemu odporúčaný Radou Asociácie predkladá výkonný predseda na schválenie na začiatku rokovania Snemu.

2) V diskusii má právo vystúpiť člen Asociácie a hosť Snemu  spravidla písomnou prihláškou predloženou predsedníctvu alebo zodvihnutím ruky.

3) Návrh a pripomienky, ktoré nebudú zahrnuté do schválených snemových dokumentov prerokuje Rada Asociácie na najbližšom zasadnutí po Sneme.

Čl. V.

Hlasovanie a schvaľovanie uznesenia

1) Právo hlasovať majú všetci riadni členovia Asociácie /ďalej len „členovia Asociácie“/. 
2) Hlasovanie Snemu je platné, ak s ním súhlasí nadpolovičná väčšina prítomných členov Asociácie.

3) Schvaľovanie programu Snemu, uznesenia Snemu, programových dokumentov, zloženia predsedníctva Snemu, komisií, návrhov a ich zmien sa koná spoločným verejným hlasovaním prítomných členov Asociácie formou zdvihnutia ruky.

4) O návrhu dá predsedajúci hlasovať v poradí: za schválenie návrhu, proti schváleniu návrhu a zdržal sa hlasovania.
Pri hlasovaní rozhoduje predsedujúci podľa dosiahnutej optickej väčšiny. Ak pochybuje pracovné predsedníctvo Snemu alebo členovia Asociácie o dosiahnutí optickej väčšiny hlasov za alebo proti schváleniu návrhu rozhodne o vykonaní opakovaného hlasovania so sčítaním hlasov volebnou komisiou – za, proti, zdržal sa.

Čl. VI.

Ukončenie Snemu

Snem ukončí predsedajúci po schválení uznesení.

Hlava druhá

Volebný poriadok
pre voľbu prezidenta, členov Rady a členov kontrolnej komisie Asociácie prednostov úradov miestnej samosprávy v SR na funkčné obdobie 2015 - 2018, uskutočnené na mimoriadnom sneme dňa 6. októbra 2015 v Grand hoteli Permon /Podbanské/
___________________________________________________________________


Podľa platných Stanov Asociácie prednostov úradov miestnej samosprávy v SR voľba členov rady a členov kontrolnej komisie patrí do výlučnej pôsobnosti snemu (§6).
Čl. VII.
Tvorba návrhov
1) Návrhy na kandidátov na voľbu prezidenta, členov Rady a členov kontrolnej komisie APÚMS v SR sa písomne podávajú a odporúčajú členmi asociácie a radou asociácie spomedzi tých členov asociácie, ktorí sú navrhovateľmi uzrozumení s návrhom a súhlasia s ním.

2) Návrhy predkladá rada asociácie svojim uznesením a tiež členovia asociácie najneskôr počas rokovania pred konaním volieb.

3) Podľa počtu podaných návrhov sa vytvorí okruh kandidátov.

4) Okruh kandidátov sa uvedie na hlasovacích lístkoch podľa abecedného poradia priezviska kandidátov. Osobitný hlasovací lístok bude na prezidenta, na  členov rady asociácie a na členov kontrolnej komisie. V prípade doplnenia hlasovacieho lístka kandidátmi na návrh členov asociácie počas rokovania snemu, abecedné poradie už predtým navrhnutých kandidátov sa nemení, a noví kandidáti sa dopisujú v poradí podaných návrhov.
5) Návrh kandidátov za členov rady vychádza z regionálneho princípu, pričom na volebnom lístku sú navrhnutí kandidáti rozdelení podľa regiónov východ, stred, západ, Bratislava a Košice. Doplnení kandidáti z návrhov predložených počas snemu budú na hlasovacie lístky dopísaní tiež podľa regionálnej príslušnosti. 

6) Za člena rady môže byť zvolený nasledovný počet kandidátov za regióny: východ – 3, stred – 3, západ - 3, Bratislava – 1 a Košice – 1. O všetkých navrhnutých kandidátoch hlasujú všetci riadni členovia asociácie bez ohľadu na regionálnu príslušnosť.  
7) Ten istý kandidát nemôže byť zároveň navrhnutý za člena rady asociácie a zároveň za člena kontrolnej komisie.

Čl. VIII.
Spôsob hlasovania

1) Voľby budú prebiehať tajným hlasovaním.

2) Každý člen asociácie prevezme 3 volebné lístky. Na volebnom lístku pre voľbu:

a) prezidenta udelí hlas najviac 1 kandidátovi, 
b) člena rady asociácie udelí hlas najviac 11-tim kandidátom, rešpektujúc 


regionálny princíp,

c) člena kontrolnej komisie udelí hlas najviac 3-om kandidátom. 
3) Hlas udeľuje zakrúžkovaním poradového čísla pred menom kandidáta. Na inak upravené, preškrtnuté a dopísané hlasovacie lístky (mimo odsúhlasených návrhov z pléna) sa prihliada ako na neplatné.
Čl. IX.
Vyhodnotenie výsledkov volieb
1) 
Po uplynutí termínu na odovzdanie hlasovacích lístkov, volebná komisia zistí počet odovzdaných, počet platných a neplatných hlasovacích lístkov a počet získaných hlasov jednotlivých kandidátov.

2) 
Za prezidenta asociácie bude zvolený ten kandidát, ktorý získal najväčší počet platných hlasov; za členov rady asociácie budú zvolení kandidáti, ktorí získali najväčší počet platných hlasov; za členov kontrolnej komisie budú zvolení kandidáti, ktorí získali najväčší počet hlasov.
3) Kandidáti, ktorí neboli zvolení za člena rady alebo člena kontrolnej komisie, sú posudzovaní ako náhradníci a v prípade uvoľnenia miesta v príslušnom orgáne asociácie budú kooptovaní podľa počtu získaných hlasov vo voľbách na základe regionálneho princípu.
4) Prípadné ďalšie podrobnosti postupu volieb určí snem podľa požiadaviek konkrétnej situácie osobitným uznesením.
Podbanské, 6.10.2015







    Ing. Peter Ágh







 prezident APÚMS SR

U Z N E S E N I E  

 z rokovania Mimoriadneho snemu Asociácie prednostov úradov miestnej samosprávy v Slovenskej republike,  konaného dňa  6. októbra 2015 v Podbanskom.

Návrh
Snem Asociácie prednostov úradov miestnej samosprávy v Slovenskej republike

A.  S c h v a ľ u j e

1. Program rokovania snemu APÚMS SR

Prítomní:        Za:        Zdržali sa :        Proti: 

B.  V o l í

1. Pracovné predsedníctvo snemu APÚMS SR v zložení:  Ing. Peter Ágh, Ing. Miroslav Vereš, Ing. Mariana Fiamová, Ing. Eva Mališová

Prítomní:        Za: 72       Zdržali sa :   0     Proti: 0
2. Mandátovú a volebnú komisiu v zložení: 

Mináriková Gabriela, Bartko Ondrej, Bednárová Jela
Prítomní:        Za: 72       Zdržali sa :   0     Proti:  0
3. Návrhovú komisiu v zložení: 

Pagáč Jaroslav, Pešková Jana, Hyžáková Zdenka
Prítomní:        Za:   72     Zdržali sa :    0    Proti:  0
4. Za člena kontrolnej komisie:

Bartošová Denisa, Taranová Renáta,
Prítomní:        Za:   64     Zdržali sa :   8     Proti:  0
V Podbanskom, 6. 10. 2015











              









                      prezident APÚMS SR

predseda návrhovej komisie

6.10.2015

